VSL Sklep Rg 7/2018
Datum: 2018-01-23T01:00:00.000+01:00
ecli: ECLI:SI:VSLJ:2018:RG.7.2018
sodisce: Višje sodišče v Ljubljani
oddelek: Gospodarski oddelek
institut: spor o pristojnosti - zadruga - pravna oseba - gospodarski spor
jedro: V konkretni zadevi kot tožeča stranka nastopa zadruga (in ne društvo, kot to zmotno navaja okrožno sodišče v predlogu za rešitev spora o pristojnosti), tožena stranka pa kot gospodarska družba. Tako tožeča, kot tožena stranka sta torej osebi, ki sta izrecno navedeni v 1. točki prvega odstavka 481. člena ZPP. To pomeni, da je obravnavani spor gospodarski spor, za odločanje o katerem je pristojno okrožno sodišče.
zveza: ZPP člen 32, 32/2, 32/2-7, 481, 481/1, 481/1-1

## Jedro

V konkretni zadevi kot tožeča stranka nastopa zadruga (in ne društvo, kot to zmotno navaja okrožno sodišče v predlogu za rešitev spora o pristojnosti), tožena stranka pa kot gospodarska družba. Tako tožeča, kot tožena stranka sta torej osebi, ki sta izrecno navedeni v 1. točki prvega odstavka 481. člena ZPP. To pomeni, da je obravnavani spor gospodarski spor, za odločanje o katerem je pristojno okrožno sodišče.

## Izrek

Za sojenje v obravnavani zadevi je pristojno Okrožno sodišče v Ljubljani.

## Obrazložitev

1. Okrajno sodišče v Ljubljani, Centralni oddelek za verodostojno listino, je dne 21. 11. 2017 izdalo sklep opr. št. VL 596703/2017, s katerim je razveljavilo sklep o izvršbi v delu, v katerem je bila dovoljena izvršba, in odločilo, da bo o zahtevku in stroških odločalo Okrožno sodišče v Ljubljani.

2. Okrožno sodišče v Ljubljani je pred Višjim sodiščem v Ljubljani sprožilo spor o pristojnosti, ker ocenjuje, da je za odločanje v obravnavani zadevi stvarno in krajevno pristojno Okrajno sodišče v Domžalah (prvi odstavek 24. člena v zvezi s prvim odstavkom 25. člena Zakona o pravdnem postopku, v nadaljevanju ZPP).

3. Za odločanje o zadevi je pristojno Okrožno sodišče v Ljubljani.

4. Po 1. točki prvega odstavka 481. člena ZPP se za gospodarski spor šteje vsak spor, v katerem je vsaka od strank katera od navedenih oseb: gospodarska družba, zavod (vključno javni zavod), zadruga, država ali samoupravna lokalna skupnost. 5. V konkretni zadevi kot tožeča stranka nastopa zadruga (in ne društvo, kot to zmotno navaja okrožno sodišče v predlogu za rešitev spora o pristojnosti), tožena stranka pa kot gospodarska družba. Tako tožeča, kot tožena stranka sta torej osebi, ki sta izrecno navedeni v 1. točki prvega odstavka 481. člena ZPP. To pa pomeni, da je obravnavani spor gospodarski spor, za odločanje o katerem je pristojno okrožno sodišče (7. točka drugega odstavka 32. člena ZPP). Glede na to, da ima tožena stranka sedež v Domžalah, je za odločanje o zadevi pristojno Okrožno sodišče v Ljubljani.